TIFLOLOŠKI MUZEJ, Zagreb

OIB:04200585015

RKP:1038

**OBRAZLOŽENJE PRIJEDLOGA FINANCIJSKOG PLANA ZA RAZDOBLJE**

**2023.-2025.G.**

Ur.broj:

Zagreb, 28.09.2022.

Ministarstvo kulture RH

Runjaninova 2

10000 Zagreb

**Sažetak djelokruga rada**

Temelj muzeju postavio je krajem 19. st. Vinko Bek, učitelj i tiflopedagog, svojom privatnom zbirkom predmeta i knjižne građe koja se uglavnom svojom problematikom bavila slijepim osobama. Osnutkom muzeja, 1953. g., Muzej širi svoju djelatnost na području osoba oštećena vida te se počinje baviti i slabovidnim osobama. Šezdesetih godina 20. st. započeo je ciklus izložaba Taktilne galerije Tiflološkog muzeja u kojoj su izlagali slijepi samouki umjetnici te velik broj akademski obrazovanih videćih umjetnika. Ova se tradicija nastavlja i danas. Godine 2002., promjenom uprave Muzeja, potpunom reorganizacijom rada u svim segmentima Muzej je započeo širiti područje rada na sve osobe s invaliditetom, a potom je svoje djelovanje proširio i na područje aktualne socijalne problematike.

Sukladno čl. 11. Statuta Tiflološkog muzeja, Muzej obavlja sljedeće djelatnosti:

* nabavka, sabiranje, zaštita, istraživanje, komuniciranje i izlaganje u svrhu proučavanja, edukacije i uživanja civilizacijskih, kulturnih materijalnih i nematerijalnih i prirodnih dobara te njihova stručna i znanstvena obrada i sistematizacija u zbirke, a osobito u odnosu na muzejski fundus vezan većim dijelom uz tiflološku problematiku, potom i sva ostala područja invaliditeta, kao i problematiku ustanova i udruga koje na tom polju djeluju;
* trajna zaštita muzejske građe, muzejske dokumentacije te njihovo interpretiranje i prezentiranje javnosti putem različitih komunikacijskih oblika u stvarnom i virtualnom okruženju;
* objavljivanje podataka i spoznaja o muzejskoj građi i muzejskoj dokumentaciji putem stručnih, znanstvenih i drugih obavijesnih sredstava;
* razmjena i izlaganje muzejske građe na stalnim i povremenim izložbama u zemlji i svijetu;
* suradnja u obradi muzejske građe i tema vezanih uz nju s muzejskim i drugim srodnim ustanovama u zemlji i svijetu;
* promicanje muzejske struke suradnjom s drugim institucijama - obrazovnim, znanstvenim, socijalnim i baštinskim ustanovama;
* obavljanje poslova promidžbe Muzeja izradom, prezentacijom i distribucijom replika i predmeta s motivima iz muzejskog fundusa i drugim prepoznatljivim sadržajima koji se odnose na djelatnost Muzeja;
* obavljanje nakladničke djelatnosti koja je tematski vezana uz problematiku koja se odnosi na područje koje pokriva Muzej;
* obavljanje knjižnične djelatnosti;
* predočavanje muzejske građe vezano uz problematiku osoba s invaliditetom i drugih problema proizašlih iz cjelokupnih međuljudskih odnosa u društvu putem organiziranja stručnih skupova, tribina, tečajeva i drugih oblika stručnog usavršavanja;
* istraživanje, predočavanje materijalnih i nematerijalnih svjedočanstava u odnosu na različite oblike društvenih odnosa, društvenih interakcija te proučavanje njihovog kulturološkog odraza;
* organizacija izložaba i drugih događanja u Muzeju u funkciji promidžbe djelatnosti kojom se Muzej bavi;
* promicanje dostupnosti i prilagodbe baštinskih ustanova kao i njihove građe osobama s invaliditetom;
* obavljanje i drugih poslova muzejske djelatnosti utvrđene zakonom i ovim Statutom.

**Prihodi i primici**

U financijskom planu su planirani slijedeći prihodi:

* Vlastiti prihodi – izvor 43
* Prihodi od prodaje ulaznica u iznosu 20.000 kn koji se u planu raspoređuju na pokriće nužnih rashoda koji prelaze dodijeljene limite:
* Usluge tekućeg i investicijskog održavanja
  + Predviđeno 8.500 kn za potrebe redovnog poslovanja
* Ostale usluge
  + Predviđeno 11.500 kn za potrebe redovnog poslovanja
* Prihodi od pomoći gradova i županija – izvor 52
* za mjeru zapošljavanja Hrvatskog zavoda za zapošljavanje radi zapošljavanja jednog pripravnika u iznosu 94.016 kn.

Sukladno planiranim prihodima u istoj svoti su planirani rashodi za plaću i prijevoz na posao za jednog pripravnika.

**Rashodi i izdaci**

Financijski plan trashoda redovne djelatnosti za 2023. godinu baziran je na realno potrebnim sredstvima za nesmetano funkcioniranje ustanove.

Najznačajniji rashodi se odnose na plaće zaposlenika:

* *3111 Plaće za redovan rad*, rashodi su planirani prema trenutnoj visini rashoda za plaće uvećano za 0,5 % - minuli rad po svakoj godini.
* *3121 Ostali rashodi za zaposlene,* planirani troškovi odnose se na materijalna prava djelatnika koja se temelje na važećim zakonskim i podzakonskim aktima:

|  |  |  |  |
| --- | --- | --- | --- |
| Ostali rashodi za zaposlenike | | | |
| Materijalno pravo | 2023. god | 2024. god | 2025. god |
| Regres | 16.500,00 | 16.500,00 | 16.500,00 |
| Božićnica | 16.500,00 | 16.500,00 | 16.500,00 |
| Dar djeci | 4.000,00 | 4.000,00 | 4.000,00 |
| Smrtni slučaj | 9.978,00 | 9.978,00 | 9.978,00 |
| Jubilarna nagrada | 7.863,45 | 13.741,80 | 12.074,65 |
| Otpremnina |  |  | 16.715,74 |
| UKUPNO | 54.841,45 | 60.719,80 | 75.768,39 |

**Odsupanja rashoda u odnosu na prethodnu godinu:**

Financijski plan za 2023 u odnosu na 2022. godinu predviđa smanjenje budžeta na izvoru 11 za 29.575,69 kn. Smanjenje je rezultat promjena na sljedećim stavkama:

* Plaće za redovan rad
  + Povećanje za 42.840 koje je poizašlo iz zapošljavanja jednog novog zaposlenika u travnju 2022. te zbog povećanja osnovice za obračun plaće od 01.05.2022. Osim toga, ukalkurirano je uvećanje od 0,5% za minuli rad.
* Intelektualne i osobne usluge
  + Smanjenje za 47.500
* Troškovi sudskih postupaka
  + Smanjenje za 8.000 Kn
* Zatezne kamate
  + Smanjenje za 18.000 Kn
* Bankarske usluge
  + Povećanje za 1.000 Kn
* Napravljena je preraspodjela sredstava između konta 3233,3221,3231,3211,3431,3121 i 3132

Financijski plan rashoda programske djelatnosti usklađen je s odobrenim prijedlogom plana programskih aktivnosti za 2023. godinu. Planirana sredstva iznose 244.423,00 Kn.

**Prijenos sredstava iz prethodne u slijedeću godinu**

Prijenos sredstava iz prethodne u slijedeću godinu je planiran u iznosu 113.174 kn. Navedeni iznos je je planiran za donos i odnos sredstava, a odnosi na sredstva primljena iz fonda Europske unije, koja su ostala neutrošena.

**Pregled stanja ukupnih i dospjelih obveza:**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 189.611,64 | 210.166,41 |
| Dospjele obveze | 0,00 | 0,00 |